கேள்வி: கலைஞர் மகளிர் உரிமைத் திட்டம் - தகுதிகள் பற்றி நீங்கள் என்ன அறிந்துள்ளீர்கள்?
பதில்: *குடும்பத்தில் ஒருவர் மட்டுமே உரிமைத் தொகை பெறத் தகுதியானவராவார். *பயனாளி 21 வயது நிறைவு செய்தவராக இருக்கவேண்டும். *ஆண்டு வருவாய் 2.5 இலட்சத்துக்குக் குறைவாக இருக்கும் குடும்பத்தினராக இருக்கவேண்டும். *ஐந்து ஏக்கருக்குக் குறைவான நன்செய் நிலம், அல்லது 10 ஏக்கருக்கு குறைவான புன்செய் நிலம் கொண்ட குடும்பமாக இருக்கவேண்டும். *ஆண்டுக்கு 3,600 யூனிட்டுக்கு குறைவான மின்சாரம் பயன்படுத்தும் குடும்பத்தினராக இருக்கவேண்டும். *அரசு, பொதுத்துறை நிறுவனங்கள், வங்கிகள், கூட்டுறவு சங்கங்கள் ஆகியவற்றில் பணிபுரிபவர்கள், தேர்ந்தெடுக்கபட்ட மக்கள் பிரதிநிதிகள் (ஊராட்சி மன்ற வார்டு உறுப்பினர் தவிர), வருமானவரி செலுத்தும் பெண்கள் பயன் பெற முடியாது. *வருமான வரி செலுத்தும் அல்லது சரக்கு மற்றும் சேவை வரி (இந்தியா) வருமானத்தை தாக்கல் செய்பவர்களின் மனைவிகள் இத்திட்டத்தில் பலன் பெற முடியாது. *அரசு ஓய்வூதியம் (இந்தியா) பெறுபவராகவோ, ஓய்வூதியம் பெறுபவரின் மனைவியாகவோ இருப்பவர்கள் பலன் பெற முடியாது. *சொந்தமாக மகிழுந்து, உழவு இயந்திரம் போன்ற கனரக வாகனங்கள் வைத்திருப்பவர்கள் பலன் பெற முடியாது.
கேள்வி: கலைஞர் மகளிர் உரிமைத் திட்டம் - பிற மாநிலங்களில் தாக்கம் என்பது என்ன?
பதில்: தமிழ்நாட்டில் கலைஞர் மகளிர் உரிமைத் தொகை திட்டத்திற்குக் கிடைத்த வரவேற்பைத் தொடர்ந்து கருநாடகம், இ.தே.கா அரசின் முதல்வர் சித்தராமையா குடும்பத் தலைவிகளுக்கு மாதம் இந்திய ரூபாய் 2000 வழங்கும் ''கிரகலட்சுமி'' என்னும் திட்டத்தை 2023 ஆகத்து மாதம் துவக்கிவைத்தார். மகாராட்டிரம் 2024 ஆகத்தில் ''லடுக்கி பகின் யோஜனா'' என்ற பெயரில் மகளிருக்கு மாதம் 1500 இந்திய ரூபாய் உதவித் தொகை வழங்கும் திட்டம் மாநில அரசால் துவக்கப்பட்டது. சார்க்கண்டு மாநிலத்தில் மகளிருக்கு மாதம் 1000 இந்திய ரூபாய் வழங்கும் திட்டம் ஹேமந்த் சோரன் தலைமையிலான மாநில அரசால் செயல்படுத்தப்பட்டது. 2023-ஆம் ஆண்டு, மத்தியப் பிரதேசம் மகளிருக்கு மாதம்தோறும் உதவித் தொகை வழங்கும் திட்டத்தை சிவராஜ் சிங் சௌகான் தலைமையிலான பாஜக மாநில அரசு செயல்படுத்தியது. 2025-ஆம் ஆண்டு தில்லி சட்டமன்றத் தேர்தலில் பா.ஜ.க வென்றது. அதைத் தொடர்ந்து 2025-ஆம் ஆண்டு மார்ச் 8 அன்று, அதாவது பன்னாட்டு மகளிர் நாளன்று, தில்லி முதல்வர் ரேகா குப்தா தலைமையில் நடந்த அமைச்சரவைக் கூட்டத்தில், மகளிருக்கு மாதந்தோறும் இந்திய ரூபாய் 2,500 உதவித்தொகை வழங்கும், 'மகிளா சம்ரித்தி யோஜனா' திட்டத்தை செயல்படுத்துவதற்காக ரூ.5,100 கோடி நிதியை ஒதுக்கீடு செய்ய ஒப்புதல் அளிக்கப்பட்டது.